《次韵杜安行见寄忆梅之什》
宋代·郭印

秾华桃李容，不梁双眸净。
唯有爱梅心，梦中行庾岭。
安得移琼林，月下对清影。
坐想冰雪姿，萧然幽兴永。
我欲从君游，羁绊未能骋。
平生溪山怀，倥偬迷簿领。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。